Lige nu leder politiet efter en 60-årig forsvunden nordmand. Manden hedder Thor Øglænd og kommer fra Sandnes i Norge. Han indlogerede sig sidste tirsdag på et Bed and Breakfast på Kystvejen i Hirtshals, da hans færge var forsinket. Politiet oplyser, at der er blevet fundet 10 flasker stærk øl på mandens værelse. Politi og hjemmeværn leder i øjeblikket med helikopter, redningsbåde og hunde efter manden - Det er en barsk natur, og vi frygter, at manden er omkommet, da han muligvis var stærkt beruset, oplyser efterforskningsleder Kaj Verner. Samtidig opfordrer politiet folk i området til at kigge i udhuse og garager. Tv2/Nords mand på stedet har talt med et vidne, der havde set Thor Øglænd omkring klokken 21 tirsdag aften. Han forklarer til Tv2/Nord, at manden var meget fuld. Thor Øglænd var i Midtjylland for at kigge på en ejendom eller et sommerhus. Mandens pårørende er også ankommet til stedet. - Det er en uge siden, at han forsvandt, så hvis han ligger ude på havet, er der ikke store chancer for at finde ham i liver, siger Thor Øglænds bror, Gunnar Øglænd, til Tv2/Nord. Politiet oplyser, at manden hverken havde penge eller kreditkort på sig, da han forsvandt.

Referat:
Politiet leder i øjeblikket efter en forsvunden nordmand [b]opdateret 12.39 [/b]